ડિપાર્ટમેન્ટના સૂત્રો પાસેથી પ્રાપ્ત થયેલી માહિતી અનુસાર શહેરી વિસ્તારોમાં વર્ક્સ કોન્ટ્રાક્ટરો તરફથી આ માફી યોજનાનો લાભ લેવા જે વેપારીઓ આગળ આવ્યા છે તેની સરખામણીમાં ખાસ કરીને ગ્રામ્ય વિસ્તારોમાં વેપારીઓ તરફથી જાગૃતતાના અભાવે આ માફી યોજનાનો લાભ લેવાનું નબળું વલણ જોવા મળી રહ્યું છે. નાના વેપારીઓને હજુ પણ આશંકા સેવાઈ રહી છે કે આ માફી યોજના થકી લેવાઈ રહેલી વિગતોનો ડિપાર્ટમેન્ટ ભવિષ્યમાં દુર ઉપયોગ કરી શકે છે તેથી આ યોજનાનો લાભ લેવા વેપારીઓ ઓછું પસંદ કરી રહ્યા છે.